kardosdrur/scandi-wiki huggingface dataset:
Film i Väst

Film i Väst er et svensk filmselskab fra 1992, der støtter film- og tv-produktioner økonomisk. Det blev sat i gang af Älvsborgs läns landsting. 
Hovedkvarteret har siden 1996 ligget i Trollhättan, hvor det førhen lå i Alingsås. 

Film i Väst gik tidigere under øgenavnet Trollywood (en blanding af navnene "Trollhättan" + "Hollywood"). Selskabet har siden sin begyndelse sammenlagt produceret mere end 1000 svenske og internationelle spillefilm, tv-serier samt dokumentar- og kortfilm.

Udvalgte produktioner
The Girl in the Spider's Web – Det der ikke slår os ihjel (2018)
Tumbbad (2018)
Fortidens spor (2017)
Hævnen (2010)
Cornelis (2010)
Snabba Cash (2009)
Antichrist (2009)
De ufrivillige (2008)
Storm (2006)
Zozo (2005)
Tjenare kungen (2005)
Kim Novak badede aldrig i Genesarets sø (2005)
Tilbage til Dalarna (2004)
Danslärarens återkomst (2004)
Kops (2003)
Miffo (2003)
Slanke Sussie (2003)
Tillfällig fru sökes (2003)
Den tredje bølge (2003)
Hannah med H (2003)
Dogville (2003)
Alla älskar Alice (2002)
Bäst i Sverige! (2002)
Lilja 4-ever (2002)
Livvagterne (2001)
Tsatsiki – Venner for altid (2001)
Dancer in the Dark (2000)
Den bedste sommer (2000)
Jalla! Jalla! (2000)
Tillsammans (2000)
Det nye land (2000)
Nul tolerance (1999)
Tsatsiki, moren og politimanden (1999)
Fucking Åmål (1998)
Under solen (1998)

Kilder

Eksterne henvisninger
Film i Väst.se

Filmselskaber fra Sverige
Etableret i 1992
Lemlands kommune

Lemlands kommun er den sydøstligste kommune på Fasta Åland i det selvstyrede Landskab Åland i Finland. 
Kommunen er skilt fra resten Faste Åland ved Lemströms kanal, der danner grænsen mellem Lemland og Jomala kommune. Derfor opfattes Lemland under tiden som en ø. 

Mod øst grænser Lemland op til Ålands skärgård (med kommunerne Föglö og Sottunga), Mod nordøst og nord grænser kommunen op til landsbygdkommunerne Luparland og Jomala. Mod nordvest ligger købstaden Mariehamn stad.

Kommuner på Ålandsøerne
Ålands landsbygds økonomiske region
Todd Woodbridge

Todd Andrew Woodbridge (født 2. april 1971 i Sydney, Australien) er en mandlig tennisspiller fra Australien. Han var en af verdens bedste doublespillere i 1990'erne og begyndelsen af 2000'erne og vandt i løbet af sin karriere 22 grand slam-titler: 16 i herredouble og 6 i mixed double. Han vandt endvidere to OL-medaljer: guldmedalje i Atlanta i 1996 og sølvmedalje på hjemmebane i Sydney i 2000 – begge gange i herredouble med Mark Woodforde som makker. Todd Woodbridge var en del af det australske hold, der vandt Davis Cup i 1999 og 2003, og han blev fire gange kåret som ITF-verdensmester i herredouble: i 1996, 1997 og 2000 med Woodforde som makker og i 2001 med Jonas Björkman som makker.

Woodbridge vandt 83 ATP-turneringer i herredouble, heraf to ATP Tour World Championships og 18 ATP Tour Masters 1000-titler, og 2 ATP-singletitler.

Han var nr. 1 på ATP's verdensrangliste i herredouble i 204 uger i perioden 1992-2001, hvoraf den længste sammenhængende periode var 125 uger i træk fra 6. november 1995 til 29. marts 1998. Hans bedste placering på singleranglisten var nr. 19 den 14. juli 1997

Han blev i 2010 valgt ind i International Tennis Hall of Fame, og sammen med Mark Woodforde blev han i 2014 tildelt Philippe Chatrier-prisen af International Tennis Federation for deres indsats for tennissporten.

Eksterne kilder/henvisninger 

Tennisspillere fra Australien
Personer fra Sydney
Mark Woodforde

Mark Raymond Woodforde (født 23. september 1965 i Adelaide, Australien) er en mandlig tennisspiller fra Australien. Han var en af verdens bedste doublespillere i 1990'erne og vandt i løbet af sin karriere 17 grand slam-titler: 12 i herredouble og 5 i mixed double. Han vandt endvidere to OL-medaljer: guldmedalje i Atlanta i 1996 og sølvmedalje på hjemmebane i Sydney i 2000 – begge gange i herredouble med Todd Woodbridge som makker. Woodforde var en del af det australske hold, der vandt Davis Cup i 1999, og han blev tre gange kåret som ITF-verdensmester i herredouble: i 1996, 1997 og 2000 med Woodbridge som makker.

Woodforde vandt 67 ATP-turneringer i herredouble, heraf to ATP Tour World Championships og 14 ATP Tour Masters 1000-titler, og 4 ATP-singletitler.

Han var nr. 1 på ATP's verdensrangliste i herredouble i 83 uger i perioden 1992-2001, hvoraf den længste sammenhængende periode var 52 uger i træk fra 14. oktober 1996 til 12. oktober 1997. Hans bedste placering på singleranglisten var nr. 19 den 22. april 1996

Han blev i 2010 valgt ind i International Tennis Hall of Fame, og sammen med Todd Woodbridge blev han i 2014 tildelt Philippe Chatrier-prisen af International Tennis Federation for deres indsats for tennissporten.

Eksterne kilder/henvisninger 

Tennisspillere fra Australien
Personer fra Adelaide
Paul Haarhuis

Paul Vincent Nicholas Haahuis (født 19. februar 1966 i Eindhoven, Holland) er en mandlig tennisspiller fra Holland. Han var en af verdens bedste doublespillere i 1990'erne og vandt i løbet af sin karriere seks grand slam-titler – alle i herredouble, heraf fem med Jacco Eltingh og en med Jevgenij Kafelnikov som makker. Haarhuis blev i 1998 kåret som ITF-verdensmester i herredouble sammen med Eltingh.

Haarhuis vandt 54 ATP-turneringer i herredouble, heraf to ATP Tour World Championships og 10 ATP Tour Masters 1000-titler, og 1 ATP-singletitel.

Han var nr. 1 på ATP's verdensrangliste i herredouble i 71 uger i perioden 1994-99, hvoraf den længste sammenhængende periode var 29 uger i træk fra 12. september 1994 til 2. april 1995. Hans bedste placering på singleranglisten var nr. 18 den 6. november 1995.

Eksterne kilder/henvisninger 

Tennisspillere fra Holland
Personer fra Eindhoven
Vertikal (flertydig)

Vertikal er synonym for lodret.

 Vertikal (film fra 1967), en sovjetisk spillefilm af Stanislav Govorukhin og Boris Durov
 Vertikal (film fra 1994), en dansk dokumentarfilm
Nina Hygum

Nina Hygum (født 1959) er en dansk advokat og tidligere kommunalpolitiker fra Venstre. Hun var viceborgmester i Viborg Kommune fra januar til august 2014.

Advokat 
Hygum har været advokat siden 1987 og driver en advokatforrretning i Bjerringbro sammen med sin søn Kasper Hygum.

Politiker 
Hun var byrådsmedlem for Venstre i den daværende Bjerringbro Kommune indtil 2007. Ved kommunalvalget 2001 blev Hygum valgt med 228 personlige stemmer. Ved strukturreformen indgik Bjerringbro Kommune i den nye sammenlagte Viborg Kommune. Ved kommunalvalget 2005 fik Hygum 328 personlige stemmer i Viborg Kommune, men opnåede ikke valg. Hun blev valgt til byrådet i Viborg med 1207 personlige stemmer, næstflest for Venstre efter Ib Bjerregaard, ved kommunalvalget 2009.

Hygum blev valgt til Venstres nye spidskandidat på et opstillingsmøde i april 2012. Ved det følgende kommunalvalg 2013 fik hun 3.617 personlige stemmer hvilket var næstflest i Viborg Kommune, kun overgået af den siddende borgmester Søren Pape Poulsen (Det Konservative Folkeparti) som fik 6.566. Det lykkedes ikke Hygum at skaffe borgmesterposten til Venstre, men partiet deltog i en bred konstituering med samtlige partiet i byrådet hvorefter Søren Pape Poulsen fortsatte som borgmester, mens hun blev 1. viceborgmester.

Søren Pape Poulsen gik af som borgmester i august 2014 efter at han blev formand for Det Konservartive Folkeparti. Igen var der kamp mellem Venstre, Konservative og Socialdemokraterne om hvem der skulle efterfølge ham som borgmester. Først meldte Hygum sit kandidatur, men kort tid efter trak sig hun fra borgmesterkampen til fordel for Venstres Jens Rohde. Torsten Nielsen endte med at blive ny borgmester, mens Jens Rohde blev ny 1. viceborgmester.

I oktober 2016 meddelte Hugym at hun ville stoppe i politik efter kommunalvalget 2017.

Referencer 

Viceborgmestre fra Venstre
Medlemmer af Viborg Byråd
Kumlinge kommune

Kumlinges kommune er en kommune i nordøstligste del af skærgården i det selvstyrede Landskab Åland i Finland. Kommunens fire beboede øer er Kumlinge, Enklinge, Seglinge og Björkö. Der er ca. 800 øer i kommunen.

Kommunen havde 307 indbyggere i 2011 og har et areal på 99,09 km².

Noter 

Kommuner på Ålandsøerne
Ålands skärgårds økonomiske region
MTY Food Group

MTY Food Group er en canadisk restaurantkoncern, som driver talrige casualdining-, fastcasual- og quickservicerestauranter under mere end 70 forskellige brands. De har hovedkvarter i Montreal og har i alt 5.500 restauranter. Deres brands inkluderer Thaï Express, Country Style, Groupe Valentine, Vanelli's, Extreme Pita, Cultures, La Crémière, Sushi Shop, Veggirama, Caferama, O'burger, Tiki Ming, Vie & Nam, Au Vieux Duluth Express, FranxSupreme, ChicknChick, Croissant Plus, Koya Japan, Kim Chi, Panini, Tandori, Tutti Frutti, Villa Madina Mediterranean Cuisine, Sukiyaki, Taco Time, Yogen Früz og den canadiske afdeling af TCBY.

Referencer 

Hotel-, restaurant- og turistvirksomheder fra Canada
Magna International

Magna International Inc. er en canadisk multinational producent af reservedele til biler. De producerer dele til flere forskellige bilproducenter og er den største producent af bildele i Nordamerika. De har hovedkvarter i Aurora, Ontario. Virksomheden har 158.000 ansatte fordelt på 342 fabrikker og 91 udviklingsafdelinger. I alt er de tilstede i 27 lande.

Referencer 

Fremstillingsvirksomheder fra Canada
Køretøjsproducenter fra Canada
Bildelevirksomheder
Lanivtsi

Lanivtsi () er en by i Kremenets rajon, Ternopil oblast, Ukraine. Indbyggertallet er 8.680 i 2001. Den er vært for administrationen af Lanivtsi urban hromada, en af Ukraines hromadaer.
Byen har  indbyggere.

Historie 
Lanivtsi fik byrettigheder i 1545 af den polske konge. Indtil Polens delinger var den en del af Volhynisk voivodskab i Den polsk-litauiske realunion. Ashkenazy-jøder begyndte senere at bosætte sig der. I 1795 - 1918 var Lanivtsi besat af Det Russiske Kejserrige. I 1897 talte den jødiske befolkning 1.174 ud af byens i alt 2.525 indbyggere. Talrige jøder blev dræbt i pogromer, og andre emigrerede til Vesteuropa eller USA. I 1921 var deres befolkning i byen 640. Der var en Tarbutskole og yeshiva, og mange af de yngre mennesker blev zionister.

Efter den tredje polske deling faldt byen i 1795 til det Russiske Kejserrige, fra 1919 til 1939 var den en del af den anden polske republik og siden slutningen af anden verdenskrig til Ukrainske Sovjetrepublik.

Siden Sovjetunionens opløsning har Laniwzi tilhørt det uafhængige Ukraine som en bymæssig bebyggelse og blev i 2001 af Verkhovna Rada ophøjet til en by med status af rayoncenter.

Referencer

Eksterne henvisninger

 

Byer i Ternopil oblast
Harald Hamrell

Ivar Olof Harald Hamrell (født 13. december 1960 i Uppsala) er en svensk filminstruktør, manuskriptforfatter og skuespiller. Han er først og fremmest kendt som instruktøren på elleve film i Beck-serien fra 1998 til 2009, men har i de senere år også instrueret kendte tv-serier som Ægte mennesker, Fröken Frimans Krig og Familien Löwander.

Biografi
Hamrell voksede op i en akademikerfamilie i Kåbo (Uppsala), hvor moderen var matematiker og faderen politolog. Én af Hamrells barndomsvenner ejede et smalfilmskamera, som Hamrell fik lov til at låne. Han købte senere sit eget kamera og lavede som elleveårig sine egne smalfilm, som han præsenterede for eleverne på Bergaskolan, hvor han gik.

Som otteårig blev han prøvefilmet til rollen som Emil fra Lønneberg i filmatiseringen af Astrid Lindgrens historie. Efter at være blevet nr. 2 og dermed frasorteret til rollen (Jan Ohlsson blev ”Emil”), trøstede hans storesøster Ulla ham. Hun havde medvirket som skuespiller for Vilgot Sjöman og fik gennem denne kontakt givet Harald Hamrell en lille rolle i filmen En handfull kärlek fra 1974. Via denne rolle blev han senere tilbudt en rolle i Drengen med guldbukserne, og efter godkendt prøvefilmning fik han rollen som 15-årig. Hamrell har beskrevet optagelserne som fantastiske, og at han kom meget tæt på filmholdet. Han har også beskrevet den berømmelse, der fulgte i kølvandet på succesen, der i starten var sjov, men som senere udviklede sig til en prøvelse.

Hamrell betragter sig først og fremmest som filminstruktør og blev udelukkende manuskriptforfatter i sin tid for at få flere instruktøropgaver. Da han var 16 år gammel, arbejdede han som højre hånd for Bo Widerberg, hvilket han har beskrevet som "en vej ind" i branchen. Han har også kaldt Widerberg sin mentor. 

Hans filminstruktørdebut fik han med kortfilmen Läcka vid reaktor 4 fra 1978. Han har siden instrueret adskillige film og tv-serier, blandt andet Storstad (1990), Snushanen (1993–1995), Om Stig Petrés hemlighet (2004), Arne Dahl: Misterioso (2011) og Ægte mennesker (2012–2013).

Privat
Hamrell har to døtre, Jenny og Hanna Hamrell. Jenny Hamrell medvirkede i filmen Beck –Pigen i jordhulen fra 2006. Harald Hamrell er bosat i Enskede i Stockholm.

Kilder

Eksterne henvisninger 
 

Filminstruktører fra Sverige
Manuskriptforfattere fra Sverige
Skuespillere fra Sverige
Personer fra Uppsala
The Kaiser's Shadow

The Kaiser's Shadow er en amerikansk stumfilm fra 1918 af Roy William Neill.

Medvirkende 
 Dorothy Dalton som Paula Harris
 Thurston Hall som Hugo Wagner
 Edward Cecil som Clement Boyd
 Leota Lorraine som Dorothy Robinson
 Otto Hoffman som Fredeerick Fischr

Referencer

Eksterne henvisninger 

 

Stumfilm fra USA
Amerikanske film fra 1918
Dramafilm fra USA
Mads Panny

Mads Panny  (født 10. august 1979 i Viborg) er en socialdemokratisk politiker, som siden 2022 har været viceborgmester i Viborg Kommune. Panny blev fungerende borgmester 19. september 2023 fordi borgmester Ulrik Wilbek er sygemeldt. Det forventes at vare til 1. november.

Privat 
Panny er født og opvokset i Viborg, hvor han også har boet det meste af sit liv. Han har en kandidatuddannelse i statskundskab fra Aarhus Universitet. Under studiet var han studentermedhjælper i Viborg Amt og erfarede, at han ikke ønskede at arbejde på kontor, så efter afslutningen af statskundskabsstudiet tog han en overbygning på 1½ år som kvalificerede ham som gymnasielærer. Han var siden 2007 været underviser på Viborg Gymnasium. 

Han er gift med Sara og har tre børn.

Politisk karriere 
Panny startede som medlem af Danmarks Socialdemokratiske Ungdom (DSU), da han var 14 år.

Han har været medlem af byrådet i Viborg Kommune siden 2014. Ved kommunalvalget 2013 var han opstillet som nummer 11 på Socialdemokratiets liste og blev valgt med 1.971 personlige stemmer, hvilket var det femte højeste stemmetal i kommunen. Den eneste socialdemokrat med højere stemmetal var borgmesterkandidaten Per Møller Jensen. Ved kommunalvalget 2017 var han nummer 20 på Socialdemokratiets liste og blev genvalgt med 1.980 personlige stemmer, som var det fjerde højeste stemmetal i kommunen.

I august 2020 blev Panny opstillet som Socialdemokratiets folketingskandidat i Viborg Vestkredsen efter Karin Gaardsted som ikke genopstillede.

Per Møller Jensen annoncerede i januar 2021, at han ikke genopstillede ved kommunalvalget 2021. Mads Panny stillede ikke op til valget til en ny borgmesterkandidat for Socialdemokratiet, idet han som folketingskandidat i stedet satsede på at komme i Folketinget. Socialdemokratiets nyvalgte borgmesterkandidat, Niels Dueholm, måtte imidlertid trække sig igen efter en skandalesag, og Panny var nu interesseret og blev 28. juni 2021 valgt til at blive Socialdemokratiets borgmesterkandidat i Viborg Kommune.

Mads Panny stoppede som folketingskandidat efter valget til borgmesterkandidat, og Karin Gaardsted blev igen folketingskandidat i Viborg Vestkredsen.

Ved kommunalvalget 16. november 2021 fik Panny 3.497 personlige stemmer hvilket var tredjeflest efter Ulrik Wilbek og Torsten Nielsen. Efter valget indgik Venstre, Socialdemokratiet, Det Konservative Folkeparti og Socialistisk Folkeparti 19. november en konstitueringsaftale, som betød, at Ulrik Wilbek fortsatte som borgmester, mens Mads Panny blev 1. viceborgmester og formand for Kultur- og Fritidsudvalget.

Referencer 

Viceborgmestre fra Socialdemokraterne
Medlemmer af Viborg Byråd
Tidligere folketingskandidater fra Socialdemokraterne
Personer fra Viborg
Monastyryska

Monastyryska (; ) er en by i Tjortkiv raion, Ternopil oblast, Ukraine. I 2001 havde den 6.344 indbyggere. Byen ligger ved floden Koropets der danner en bred sø her. Den ligger 15 km fra Butjatj, 140 km sydøst fra Lviv, på vejen mellem Ternopil eller Berezjany og Ivano-Frankivsk. Byen er hjemsted for for administrationen af Monastyryska urban hromada, en af Ukraines hromadaer.
Byen har  indbyggere.

Byens tidligere navn var Monastyryshche (Монастирище), hvilket gav anledning til det jiddiske navn Monastrishtsh.

Før krigen i 1939 havde byen 1741 romersk-katolske (polakker), 408 græsk-katolske (ukrainere) og 1.310 jøder. Den lokale romersk-katolske kirke har eksisteret siden 1702.

Siden 1991 har den tilhørt det uafhængige Ukraine.

Galleri

Referencer

Eksterne henvisninger

Byer i Ternopil oblast
Oliver Knudsen

Oliver Knudsen (født 8. januar 1999 i Silkeborg) er en cykelrytter fra Danmark, der er på kontrakt hos .

Referencer

Eksterne henvisninger 
 
 

Personer fra Silkeborg
Mandlige cykelryttere fra Danmark
Multiplan-kamera

Multiplan-kameraet er et kamera anvendt til film, der blev brugt i den traditionelle animationsproces, hvor tegninger lagt på lag af glas, flyttes tættere/længere væk fra kameraet af varierende hastigheder, for at opnå en illusion af parallakse eller dybde.

Udvalgte dele af tegningerne holdes transparente, så de øvrige lag kan ses i gennem dem. Bevægelserne beregnes og fotograferes billede for billede resulterende i en illusion af dybde opstår, da de adskillige lag af tegninger bevæger sig med forskellige hastigheder; jo længere væk fra kameraet tegningen er, jo langsommere bevæger den sig. Multiplan-effekten omtales sommetider for en parallakseproces .

En alternativ metode der benyttes er at have baggrunden og forgrunden til at bevæge sig i modsatte retninger. Dette skaber en illusion om rotation. Et tidligt eksempel på dette kan ses i en scene i Walt Disneys Snehvide og de syv dværge (1937), hvor den onde dronning drikker sin eliksir, og omgivelserne ser ud til at snurre rundt om hende.

Historie 
En tidlig udgave multiplan-kameraet blev brugt af Lotte Reiniger til hendes animerede film Prins Achmeds eventyr (1926).  Berthold Bartosch, der arbejdede med Reiniger, brugte en lignende opsætning i sin film L'Idee (1932).

Eksterne henvisninger 
 Disneys Multiplane Camera: The Original New Dimension
 Opbygning af et lavbudget-multiplan-kamera

Noter 

Filmteknikker
Fotografi
Film- og videoteknologi
US Open-mesterskabet i herredouble 2023

US Open-mesterskabet i herredouble 2023 var den 143. turnering om US Open-mesterskabet i herredouble. Turneringen var en del af US Open 2023 og blev spillet i USTA Billie Jean King National Tennis Center i New York City, USA i perioden 30. august - 8. september 2023.

Mesterskabet blev vundet af Rajeev Ram og Joe Salisbury, som i finalen besejrede Rohan Bopanna og Matthew Ebden med 2-6, 6-3, 6-4, og som dermed blev det første par i tennissportens åbne æra, der vandt US Open-mesterskabet i herredouble tre år i træk. Det var første gang, siden Tom Bundy og Maurice McLoughlin vandt turneringen i 1912, 1913 og 1914, at samme par vandt tre titler i træk. Ram og Salisbury vandt deres fjerde grand slam-titel som makkere, idet de havde sikret sig deres første grand slam-titel ved Australian Open 2020. Det amerikansk-britiske par vandt deres 11. turneringssejr i alt som makkere, og den anden i 2023. Rajeev Ram vandt sin 28. herredoubletitel i karrieren på ATP-niveau, mens turneringssejren var Joe Salisburys 14. i karrieren i herredouble.

Rohan Bopanna var i sin anden grand slam-finale i herredouble, og han havde også tabt den første ved US Open 2010. Som 43-årig satte han imidlertid rekord som den ældste grand slam-finalist i herredouble, siden den åbne æra i tennissporten begyndte i 1968. Matthew Ebden var i sin tredje grand slam-finale i herredouble (og den første ved US Open), og det var anden gang, at han måtte forlade slutkampen i taberens rolle.

Pengepræmier og ranglistepoint 

Den samlede præmiesum til spillerne i herredouble androg $ 3.566.800 (ekskl. per diem), hvilket var en stigning på 2,7 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2023
 US Open-mesterskabet i damesingle 2023
 US Open-mesterskabet i damedouble 2023
 US Open-mesterskabet i mixed double 2023

Eksterne henvisninger 
 US Open

Noter 

US Open 2023
2023
ATP Tour 2023
US Open-mesterskabet i damedouble 2023

US Open-mesterskabet i damedouble 2023 var den 135. turnering om US Open-mesterskabet i damedouble. Turneringen var en del af US Open 2023 og blev spillet i USTA Billie Jean King National Tennis Center i New York City, USA i perioden 30. august - 10. september 2023 med deltagelse af 64 par.

Mesterskabet blev vundet af Gabriela Dabrowski og Erin Routliffe, som i finalen besejrede 2020-mestrene, Laura Siegemund og Vera Zvonarjova, med 7-6(9), 6-3 på 2 timer og 15 minutter. Dabrowski og Routliffe havde debuteret som par en måned tidligere i turneringen i Montréal og spillede deres blot fjerde turnering som makkere, og begge spillere vandt deres første grand slam-titel i damedouble. Dabrowski vandt sin 14. damedoubletitel på WTA-niveau i sin karrieren, mens turneringssejren var Routliffes
fjerde. Gabriela Dabrowski blev den første canadiske vinder af en grand slam-titel i damedouble, mens Erin Routliffe blev den første newzealandske vinder af en US Open-titel og den første newzealænder, der vandt en grand slam-titel, siden Judy Connor-Chaloner vandt Australian Open 1979 i damedouble.

Topseedede Coco Gauff og Jessica Pegula tabte i kvartfinalen til Hsieh Su-Wei og Wang Xinyu, hvilket var nok til at bevare førstepladsen på WTA's verdensrangliste i double.

De forsvarende mestre, Barbora Krejčíková og Kateřina Siniaková, tabte i anden runde til landsmændende Barbora Strýcová og Markéta Vondroušová.

Pengepræmier og ranglistepoint 

Den samlede præmiesum til spillerne i damedouble andrager $ 3.566.800 (ekskl. per diem), hvilket var en stigning på 2,7 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2023
 US Open-mesterskabet i damesingle 2023
 US Open-mesterskabet i herredouble 2023
 US Open-mesterskabet i mixed double 2023

Eksterne henvisninger 
 US Open

Noter 

US Open 2023
2023
WTA Tour 2023
Skjoldbruskkirtelarterie

Skjoldbruskkirtelarterie (også kendt som arteria thyreoidea) kan referere til:

 den arteria thyreoidea ima
 den arteria thyreoidea inferior
 den arteria thyreoidea superior
Jacco Eltingh

Jacco Folkert Eltingh (født 29. august 1970 i Heerde, Holland) er en mandlig tennisspiller fra Holland. Han var en af verdens bedste doublespillere i 1990'erne og vandt i løbet af sin karriere seks grand slam-titler – alle i herredouble, heraf fem med Paul Haarhuis og en med Jonas Björkman som makker. Eltingh blev i 1998 kåret som ITF-verdensmester i herredouble sammen med Haarhuis.

Eltingh vandt 44 ATP-turneringer i herredouble, heraf to ATP Tour World Championships og 8 ATP Tour Masters 1000-titler,  Derudover vandt han 4 ATP-singletitler.

Han var nr. 1 på ATP's verdensrangliste i herredouble i 62 uger i perioden 1995-99, hvoraf den længste sammenhængende periode var 44 uger i træk fra 30. marts 1998 til 31. januar 1999. Hans bedste placering på singleranglisten var som nr. 19 den 6. februar 1995.

Eksterne kilder/henvisninger 

Tennisspillere fra Holland
Personer fra Heerde